CELEX: 52018PC0730
Language: hr
Date: 2018-11-05
Title: Prijedlog ODLUKE VIJEĆA o stajalištu koje u ime Unije treba donijeti Odbor za trgovinu i razvoj osnovan na temelju Sporazuma o gospodarskom partnerstvu između Europske unije i njezinih država članica, s jedne strane, i država SADC SGP-a, s druge strane, u pogledu donošenja popisa arbitara

EUROPSKA KOMISIJA
            Bruxelles, 5.11.2018.
            COM(2018) 730 final
            2018/0378(NLE)
            Prijedlog
            ODLUKE VIJEĆA
            o stajalištu koje u ime Unije treba donijeti Odbor za trgovinu i razvoj osnovan na temelju Sporazuma o gospodarskom partnerstvu između Europske unije i njezinih država članica, s jedne strane, i država SADC SGP-a, s druge strane, u pogledu donošenja popisa arbitara
            
               
         
         
            
               OBRAZLOŽENJE
            
            
               1.Predmet prijedloga
            
            
               Ovaj se prijedlog odnosi na odluku o utvrđivanju stajališta koje u ime Unije treba donijeti Odbor za trgovinu i razvoj osnovan na temelju Sporazuma o gospodarskom partnerstvu između Europske unije i njezinih država članica, s jedne strane, i država SADC SGP-a, s druge strane, u vezi s predviđenim donošenjem popisa osoba koje žele i mogu obavljati funkciju arbitra.
            
            
               2.Kontekst prijedloga
            
            
               2.1.Sporazum o gospodarskom partnerstvu između Europske unije i njezinih država članica, s jedne strane, i država SADC SGP-a, s druge strane
            
            
               Cilj je Sporazuma o gospodarskom partnerstvu između Europske unije i njezinih država članica, s jedne strane, i država SADC SGP-a, s druge strane („Sporazum”):
            
            
               (a)doprinijeti smanjenju i iskorjenjivanju siromaštva uspostavom trgovinskog partnerstva koje je u skladu s ciljem održivog razvoja, milenijskim razvojnim ciljevima i Sporazumom iz Cotonoua; 
            
            
               (b)promicati regionalnu integraciju, gospodarsku suradnju i dobro upravljanje radi uspostave i provedbe učinkovitog, predvidljivog i transparentnog regionalnog regulatornog okvira za trgovinu i ulaganja između stranaka i među državama SADC SGP-a; 
            
            
               (c)promicati postupnu integraciju država SADC SGP-a u svjetsko gospodarstvo u skladu s njihovim političkim odlukama i razvojnim prioritetima; 
            
            
               (d)poboljšati sposobnosti država SADC SGP-a u području trgovinske politike i pitanja povezanih s trgovinom; 
            
            
               (e)podupirati uvjete za povećanje ulaganja i broja inicijativa u privatnom sektoru te poboljšati sposobnost opskrbe, konkurentnost i gospodarski rast u državama SADC SGP-a; i 
            
            
               (f)jačati postojeće odnose između stranaka na temelju solidarnosti i uzajamnog interesa. 
            
            
               Sporazum se od 10. listopada 2016. privremeno primjenjuje između Europske unije i njezinih država članica, s jedne strane, i Bocvane, Lesota, Namibije, Eswatinija i Južne Afrike, s druge strane, i od 4. veljače 2018. između Europske unije i njezinih država članica, s jedne strane, i Mozambika, s druge strane.
            
            
               2.2.Odbor za trgovinu i razvoj
            
            
               Člankom 100. Sporazuma osniva se Zajedničko vijeće i utvrđuje da ono „nadzire provedbu ovog Sporazuma i njome upravlja”. Člankom 103. Sporazuma utvrđeno je da „Zajedničkom vijeću u obavljanju dužnosti pomaže Odbor za trgovinu i razvoj koji je sastavljen od predstavnika stranaka, obično na razini visokih dužnosnika”.
            
            
               Člankom 94. Sporazuma predviđeno je da Odbor za trgovinu i razvoj „uspostavlja popis od dvadeset i jedne (21) osobe koje žele i mogu obavljati funkciju arbitra”.
            
            
               2.3.Predviđeni akt Odbora za trgovinu i razvoj
            
            
               Odbor za trgovinu i razvoj na svojem prvom sastanku, koji se održava nakon što Zajedničko vijeće donese poslovnik Odbora za trgovinu i razvoj, treba donijeti odluku u vezi s utvrđivanjem popisa osoba koje žele i mogu obavljati funkciju arbitra, u skladu s člankom 94. Sporazuma („predviđeni akt”).
            
            
               Svrha je predviđenog akta utvrditi popis od dvadeset i jedne osobe koje bi mogle obavljati funkciju arbitra u slučaju postupka za rješavanje sporova u skladu s dijelom III. Sporazuma. Donošenje ovog popisa nužan je element za dovršetak operativnog okvira za odredbe Sporazuma koje se odnose na rješavanje i izbjegavanje sporova.
            
         
         
            
               3.Stajalište koje treba donijeti u ime Unije
            
            
               Ovim Prijedlogom odluke Vijeća utvrđuje se stajalište koje u ime Unije treba donijeti Odbor za trgovinu i razvoj osnovan Sporazumom o gospodarskom partnerstvu između EU-a i država SADC SGP-a u pogledu utvrđivanja popisa osoba koje žele i mogu obavljati funkciju arbitra u skladu s člankom 94. Sporazuma.
            
            
               Stranke Sporazuma dogovorile su se o popisu osoba koje žele i mogu obavljati funkciju arbitra u skladu s člankom 94. Sporazuma te bi, uz poštovanje EU-ovih postupaka donošenja odluka, na prvom sastanku Odbora za trgovinu i razvoj, predviđenom za prvu polovinu 2019. nakon što Zajedničko vijeće donese poslovnik tog Odbora, trebalo donijeti nacrt odluke Odbora za trgovinu i razvoj o utvrđivanju tog popisa. 
            
            
               Ta je odluka nužna za primjenu odredbi Sporazuma iz dijela III. o izbjegavanju i rješavanju sporova, a time i za osiguravanje nesmetane provedbe Sporazuma. 
            
            
               4.Pravna osnova
            
            
               4.1.Postupovna pravna osnova
            
            
               4.1.1.Načela
            
            
               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.
            
            
               Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali „mogu presudno utjecati na sadržaj propisa koje donese zakonodavac Unije”
                  1
               .
            
            
               4.1.2.Primjena u ovom slučaju
            
            
               Odbor za trgovinu i razvoj tijelo je osnovano sporazumom, tj. Sporazumom o gospodarskom partnerstvu između Europske unije i njezinih država članica, s jedne strane, i država SADC SGP-a, s druge strane.
            
            
               Akt koji treba donijeti Odbor za trgovinu i razvoj akt je koji proizvodi pravne učinke. Prema međunarodnom pravu predviđeni akt bit će obvezujuć u skladu s člankom 94. Sporazuma.
            
            
               Predviđenim aktom ne dopunjuje se niti izmjenjuje institucijski okvir Sporazuma.
            
            
               Stoga je postupovna pravna osnova predložene odluke članak 218. stavak 9. UFEU-a.
            
            
               4.2.Materijalna pravna osnova
            
            
               4.2.1.Načela
            
            
               Materijalna pravna osnova za odluku na temelju članka 218. stavka 9. UFEU-a prvenstveno ovisi o cilju i sadržaju predviđenog akta o kojemu se donosi stajalište u ime Unije. Ako predviđeni akt ima dva cilja ili dva elementa te ako se može utvrditi da je jedan od tih dvaju ciljeva ili elemenata glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnoj pravnoj osnovi i to onoj koju zahtijeva glavni ili prevladavajući cilj ili element.
            
            
               4.2.2.Primjena u ovom slučaju
            
            
               Glavni cilj i sadržaj predviđenog akta odnose se na zajedničku trgovinsku politiku.
            
            
               Stoga je materijalna pravna osnova predložene odluke članak 207. UFEU-a.
            
         
         
            
               4.3.Zaključak
            
            
               Pravna osnova predložene odluke trebao bi biti članak 207. UFEU-a u vezi s člankom 218. stavkom 9. UFEU-a.
            
            
               2018/0378 (NLE)
            
            
               Prijedlog
            
            
               ODLUKE VIJEĆA
            
            
               o stajalištu koje u ime Unije treba donijeti Odbor za trgovinu i razvoj osnovan na temelju Sporazuma o gospodarskom partnerstvu između Europske unije i njezinih država članica, s jedne strane, i država SADC SGP-a, s druge strane, u pogledu donošenja popisa arbitara
            
            
               VIJEĆE EUROPSKE UNIJE,
            
            
               uzimajući u obzir Ugovor o funkcioniranju Europske unije, a posebno njegov članak 207., u vezi s njegovim člankom 218. stavkom 9.,
            
            
               uzimajući u obzir prijedlog Europske komisije,
            
            
               budući da:
            
            
               (1)Europska unija i njezine države članice potpisale su Sporazum o gospodarskom partnerstvu između Europske unije i njezinih država članica, s jedne strane, i država Sporazuma o gospodarskom partnerstvu Južnoafričke razvojne zajednice („SADC”), s druge strane, 10. lipnja 2016. („Sporazum”). Sporazum se od 10. listopada 2016. privremeno primjenjuje između Europske unije i njezinih država članica, s jedne strane, i Bocvane, Lesota, Namibije, Eswatinija i Južne Afrike, s druge strane, i od 4. veljače 2018. između Europske unije i njezinih država članica, s jedne strane, i Mozambika, s druge strane.
            
            
               (2)U skladu s člankom 94. stavkom 1. Sporazuma, Odbor za trgovinu i razvoj utvrđuje popis osoba koje žele i mogu obavljati funkciju arbitra.
            
            
               (3)Odbor za trgovinu i razvoj na svojem prvom sastanku, koji se održava nakon što Zajedničko vijeće donese poslovnik Odbora za trgovinu i razvoj, treba donijeti odluku o utvrđivanju popisa osoba koje žele i mogu obavljati funkciju arbitra.
            
            
               (4)Primjereno je utvrditi stajalište koje u ime Unije treba donijeti Odbor za trgovinu i razvoj jer će predviđena odluka Zajedničkog vijeća biti obvezujuća za Uniju,
            
            
               (5)Utvrđivanje popisa osoba koje žele i mogu obavljati funkciju arbitra predviđeno je člankom 94. stavkom 1. Sporazuma,
            
            
               DONIJELO JE OVU ODLUKU:
            
            
               Članak 1.
            
            
               Stajalište koje u ime Unije treba donijeti Odbor za trgovinu i razvoj temelji se na nacrtu odluke Odbora za trgovinu i razvoj u vezi s popisom osoba koje žele i mogu obavljati funkciju arbitra, koji je priložen ovoj Odluci.
            
            
               Članak 2.
            
            
               Ova je Odluka upućena Komisiji.
            
         
         
            
               Sastavljeno u Bruxellesu,
            
            
               
                     Za Vijeće
               
               
                     Predsjednik
               
            
         
         
            
                  
                     (1)
                  
                        Presuda Suda Europske unije od 7. listopada 2014., Njemačka protiv Vijeća, C-399/12, ECLI:EU:C:2014:2258, točke od 61. do 64. 
               
            
      
    ---documentbreak--- 
      
         
               EUROPSKA KOMISIJA
            Bruxelles, 5.11.2018.
            COM(2018) 730 final
            PRILOG
            
            Prijedlogu odluke Vijeća
            o stajalištu koje u ime Unije treba donijeti Odbor za trgovinu i razvoj osnovan na temelju Sporazuma o gospodarskom partnerstvu između Europske unije i njezinih država članica, s jedne strane, i država SADC SGP-a, s druge strane, u pogledu donošenja popisa arbitara
            
               
         
         
            
               PRIVITAK 
            
            
               ODLUKA br. 1 ODBORA ZA TRGOVINU I RAZVOJ
            
            
               od …
            
            
               o donošenju popisa osoba koje žele i mogu obavljati funkciju arbitra
            
            
               ODBOR ZA TRGOVINU I RAZVOJ
            
            
               uzimajući u obzir Sporazum o gospodarskom partnerstvu između Europske unije i njezinih država članica, s jedne strane, i država SADC SGP-a, s druge strane („Sporazum”), potpisan u Kasaneu 10. lipnja 2016., a posebno njegov članke 100., 103., 94. i 104.,
            
            
               DONIO JE OVU ODLUKU:
            
            
               1.Popis osoba koje žele i mogu obavljati funkciju arbitra utvrđuje se u skladu s Prilogom.
            
            
               2.Ova Odluka stupa na snagu na dan donošenja.
            
            
               Sastavljeno u … dana …
            
            
                     
                        
                           
                        Za Odbor za trgovinu i razvoj
                     
                  
               
                     
                        Ministar trgovine 
                     
                  
                  
                     
                        Predstavnik EU-a
                     
                     
                     
                     
                  
               
               
            
               PRILOG
            
            
               Popis arbitara iz članka 94. Sporazuma
            
            
               Arbitri koje su odabrale države SADC SGP-a:
            
            
               1.gđa Boitumelo Sendy Gofhamodimo 
            
            
               2.g. Leonard Moses Phuti
            
            
               3.g. Makong Tsotetsi
            
            
               4.dr. Sakeus Akweenda 
            
         
         
            
               5.odvjetnik Faizel Ismail, 
            
            
               6.gđa Kholofelo Ngokoane Kugler
            
            
               7.sudac Nkululeko J. Hlophe 
            
            
               8.Samuel Jay Levy
            
            
               Arbitri koje je odabrao EU:
            
            
               9.Jacques BOURGEOIS
            
            
               10.Claus-Dieter EHLERMANN
            
            
               11.Pieter Jan KUIJPER
            
            
               12.Giorgio SACERDOTI
            
            
               13.Laurence BOISSON DE CHAZOURNES
            
            
               14.Ramon TORRENT
            
            
               15.Michael Johannes HAHN
            
            
               16.Helène RUIZ FABRI
            
            
               Arbitri koje su zajedno odabrale stranke (nedržavljani koji mogu preuzeti dužnost predsjednika):
            
            
               17.Merit Janow
            
            
               18.Ichiro Araki
            
            
               19.Christian Häberli
            
            
               20.Claus von Wobeser
            
            
               21.Daniel Moulis